बता दें कि इसी मामले को लेकर पुलिस ने पांच राज्यों महाराष्ट्र, गोवा, झारखंड, तेलंगाना और दिल्ली में छापेमारी की थी और वामपंथी विचारधारा के समर्थक सुधा भारद्वाज को उनके फरीदाबाद स्थित आवास से गिरफ्तार किया गया था। जबकि वरवर राव को हैदराबाद से गिरफ्तार किया गया था। इसके अलावे वामपंथी विचारक अरुण फरेरा और वर्णन गोनजाल्विस भी हिरासत में लिए गए थे। वामपंथी विचारक गौतम नवलखा को भी भीमा कोरेगांव हिंसा मामले में पुलिस ने हिरासत में लिया गया था। ये सभी मानवाधिकार कार्यकर्ता के तौर पर समाज में जाने जाते है। गिरफ्तारी के दौरान पुलिस ने इनके पास से लैपटॉप, पेन ड्राइव और कागजात बरामद किए गए थे। हालांकि देश की सर्वोच्च अदालत में सुनवाई के बाद कोर्ट के आदेश पर अगली सुनवाई तक सभी अपने-अपने घर में नजरबंद हैं। इससे पहले बीते जून माह में कबीर कला मंच के सुधीर ढवले और नागपुर से एक वकील सुरेंद्र गडलिंग को गिरफ्तार किया गया था।